Scheepers deur na WTA-kwarteind | Nuus24
Johannesburg – Die verdedigende kampioen Chanelle Scheepers het Woensdag na die kwarteindronde van die WTA se Guangzhou Ope-vrouetoernooi in China deurgedring.Scheepers, wat haar eerste WTA-titel by verlede jaar se toernooi gewen het, het die Serwiër Bojana Jovanovski met 6-4 en 6-1 in die tweede ronde geklop.Die Suid-Afrikaner sal teen die wenner van die kragmeting tussen Urszula Radwanska van Pole en Mandy Minella van Luxemburg in die kwarteindronde te staan kom.Verlede seisoen het Scheepers die eerste Suid-Afrikaanse vrouespeler in agt jaar geword om 'n WTA-titel te wen toe sy Magdalena Rybarikova in skoon stelle in die Guangzhou-eindstryd geklop het. Vir die jongste sportnuus volg Nuus24Sport op Twitter.